**Congé ya Libota mpe ya Kimonganga oyo Bafutaka (PFML) Mituna oyo Bato Batunaka Mingi (FAQ)**

**Likebisi:** FAQ oyo esalemi na kolanda bansango ya malamu oyo tozali na yango liboso ya kondima mibeko ya programe PFML. Bansango oyo ekoki kobongwana. Kende na <https://www.maine.gov/labor/pfml/> mpo na komona bansango ya sika mpenza.

**Kolobela na Mokuse Mobeko Eta, i Congé ya Libota mpe ya Kimonganga oyo Bafutaka:**

**1. Programe ya Congé ya Libota mpe ya Kimonganga oyo Bafutaka (Programe PFML) ezali nini?**

Mobeko ya PFML ya Maine ekopesa kino na bamposo 12 ya congé oyo bafutaka mpo na congé ya libota, ya mosala ya kibasoda, ya kimonganga to ya bokengi. Babandaki kosalela mobeko oyo na sanza ya zomi 2023 engebene mobeko ya Maine. Ministere ya Mosala ya Maine nde ezali na mokumba ya kosalisa na kobanda kosalela programe oyo ya sika.

**Makabo:**

**2. Makabo ewuti wapi kobanda na le 1er janvier 2025 – makabu efutami na mosali, patron, to bango mibale?**

Mosolo bakolongola na lifuti ya mosali mpo na programe ya Conge ya Libota mpe ya Kimonganga oyo Bafutaka ekobanda na le 1er janvier 2025, mpe ekopesama na Mbongo ya Maine ya Congé ya Libota mpe ya Kimonganga oyo Bafutaka. (“Mbongo ya PFML”). Kasi mosali na patron bapesaka mosalo na Mbongo ta PFML. Bakosangisa misolo nyonso esika moko mpo na kofuta ba réclamations ya mikolo ezali koya mpe misolo mosusu ya mosala.

**3. Soki matomba ekofutama kaka na 2026, mpo na nini bazali kozwa makabo na 2025?**

Atako bakobanda te kopesa matomba na kobanda na le 1er mai 2026, makabo to ba cotisations ekobanda na 2025 mpo na kozwa ntango ya kosangisa mosolo ebele mpo na kofuta matomba mpe misolo mosusu ya mosala oyo ekosalisa programe oyo etambola malamu.

**4. Nini ezali taux to motanga ya mosolo ya kofuta na Congé ya Libota mpe ya Kimonganga oyo Bafutaka?**

Mpo na mibu 2025-2027, motango to taux mobimba ya mbongo ezali 0,5 to 1 pour cent ya salere na kotalela monene ya patron. Bapatron oyo bazali na basali 15 to koleka, bakofuta 1 pour cent ya salere mpe bakoki kozwa kino katikati ya mosolo wana na salere ya basali. Bapatron oyo bazali na basali na nse ya 15, bakopesa 0.5 pour cent ya salere mpe bakoki kozwa mbongo wana nyonso na salere na basali.

**5. Nazali patron mpe nalingi kofutela mosali na nga mosolo to ba cotisations ya PFML. Nazali na ndingisa ya kosala yango?**

Ee, patron akoki kofutela mosali cotisation na ye ya 0.5 pour cent, kasi asengemi te na kosala yango.

**6. Nazali azali na mokumba ya kofuta mosolo na Mbongo ya PFML?**

Patron nde azali na mokumba ya kofuta mosolo na Mbongo ya PFML. Bakolimbola na mikolo mizali koya na malako ya MDOL lolenge ya kofuta mbongo wana.

**7. Nasalaka mosala na nga moko, nandimami na programe oyo?**

Bato oyo basalaka mosala na bango moko bandimami na programe ya Congé ya Libota mpe ya Kimonganga oyo Bafutaka kasi basengeli kopona na komikotisa na programe yango. Mpo na mibu 2025-2027, motango to taux ya cotisation ezali 0.5 pour cent ya mosolo oyo ozwaka na mosala na yo moko. MDOL ekopesa malako na mikolo ezali koya mpo na kolimbola ndenge ya komikotisa.

**Baplan ya Privé:**

**8. Nazali patron oyo azali na politiki ya sikoyo oyo epesaka ngonga ya konje oyo efutami (PTO), konje ya maladi mpe/to politiki ya bozangi makoki ya nzoto ya ntango mokuse. Politiki na ngai ya konje ekoki kotalelama lokola plan oyo ekokani mpenza na kolanda Mobeko ya PFML ya Maine?**

Eteni 850-H(2) elobi ete mpo endimama lokola baplan ya privé oyo ekokani mpenza, kati na masengami mosusu oyo bakolobela na mobeko, plan esengeli kozala plan oyo ezwamaka na misolo yango moko oyo esengaka caution ya garantie oyo efutama na Leta to a plan oyo ezwami na mosolo mobimba oyo esombami na kompanyi ya assurance. Politiki ya konje ya kati, yango moko, ekokisi masengami oyo te. Bansango mosusu etali ndenge ya kosala makambo mpe masengami mpo na baplan ya privé ekolimbolama na kati ya mobeko.

**Boyokani ya Bato Ebele:**

**9. Ndenge nini mobeko ya PFML ezali kotalela boyokani ya bato ebele ya secteur ya public?**

Mbala mingi, balotomo mpe mikumba oyo ezali na mobeko etali Congé ya Libota mpe ya Kimonganga oyo Bafutaka etalelaka basali ya publics. Kasi, article 850-B (10)(D) elobi ete mobeko ezali kosenga te: « [ete] mosali ya public, ndenge balimboli yango na artible 962, na eteni ya moke 7, to mosali ya patron moko ya public oyo azali na kati ya boyokani moko ya bato ebele na dati oyo mokapo oyo ya moke ekokoma na ngala, asalela balotomo mpe mikumba oyo balobeli na mokapo moke oyo kino ntango oyo boyokani ya bato ebele ekosila ngala."

Balotomo mpe mikumba oyo mobeko elobeli etali te basali ya secteur ya public oyo bazali na kati ya boyokani ya bato ebele oyo ezali na ngala na le 25 octobre 2023 [dati oyo mobeko ya Congé ya Libota mpe ya Kimonganga oyo Bafutaka ekokoma na ngala], kino ntango boyokani wana ya bato ebele ekosuka. Balotomo mpe mikumba yango ezali kasi esuki te na, masengami ya kopesa mosolo oyo etali basali ya secteur ya public mpe bapatron ya secteur ya public, ata mpe lotomo oyo mosali azali na yango ya kosenga mpe kozwa matomba ya congé ya libota mpe ya kimonganga oyo bafutaka.

Yango wana, mosali mpe patron nyonso ya public ndenge balimboli yango na titre 26, article 962, eteni ya moke 7 oyo azali na kati ya boyokani ya bato ebele oyo ezali na ngala na le 25 octobre 2023, azali te na obligation ya kofuta mbongo ya programe ya Congé ya Libota mpe ya Kimonganga oyo Bafutaka kino na ntango oyo boyokani wana ya bato ebele ekosuka. Lisusu, mosali nyonso oyo azali na kati ya boyokani ya bato ebele oyo ezali na ngala na le 25 octobre 2023 andimami te na kozwa matomba ya programe ya Congé ya Libota mpe ya Kimonganga oyo Bafutaka kino na ntango oyo boyokani wana ya bato ebele ekosuka.

**10. Ndenge nini yango etali basali ya public oyo bazali te na kati ya boyokani ya bato ebele?**

Mobeko ya Congé ya Libota mpe ya Kimonganga oyo Bafutaka ekotalela basali nyonso ya public oyo bazalaki te na ne ya boyokani ya bato ebele na le 25 octobre 2023. Lisusu, basali nyonso ya secteur ya public oyo bazali te na kati ya boyokani ya bato ebele bandimami na programe oyo ndenge moko na basali ya secteur ya privé.

**11. Ndenge nini mobeko ya PFML ezali kotalela boyokani ya bato ebele ya secteur ya privé?**

Bolongolami to exemption oyo artile 850-B (10)(D) elobeli, etali te boyokani ya bato ebele ya secteur ya privé.